**Zmluva o poskytovaní služieb**

uzavretá podľa § 269 ods. 2 zákona č. 513/1991 Zb. Obchodný zákonník

v znení neskorších predpisov a doplnkov

**(ďalej len „Zmluva“)**

# **Čl. I**

# **Zmluvné strany**

Objednávateľ: **Bytový podnik mesta Košice, s.r.o.**

Sídlo: Južné nábrežie 13, 042 19 Košice

V mene ktorého koná: **Ing. Peter Vrábel, PhD.**, konateľ – riaditeľ spoločnosti

IČO: 44 518 684

DIČ: 2022722075

IČ DPH: SK 2022722075

Bankové spojenie: Všeobecná úverová banka, a.s.

IBAN: SK51 0200 0000 0030 7256 6955

Zapísaný: v Obchodnom registri Okresného súdu Košice I, oddiel: Sro,

vložka číslo: 22846/V

Kontaktná osoba: Katarína Žabkova – projektový manažér

E-mail: katarina.zabkova@bpmk.sk

Mobilný telefón: +421 918 186 863

(ďalej aj „**objednávateľ**")

a

Poskytovateľ:

Sídlo:

V mene ktorého koná:

IČO:

DIČ:

IČ DPH:

Bankové spojenie:

IBAN:

Zapísaný:

Kontaktná osoba:

E-mail:

Mobilný telefón:

(ďalej aj „**poskytovateľ**")

(objednávateľ a poskytovateľ spolu ďalej ako **,,zmluvné strany“**)

**Čl. II**

**Úvodné ustanovenia**

2.1 Zmluva sa uzatvára s úspešným uchádzačom vo verejnom obstarávaní na predmet zákazky: **,,Zimná údržba vybraných objektov a priestorov v správe, resp. nájme BPMK, s.r.o.“** postupom podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

2.2 Účelom tejto zmluvy je upraviť vzájomné vzťahy pri poskytovaní služieb na zimnú údržbu vybraných objektov a priestorov v správe, resp. nájme BPMK, s.r.o. podľa súčasne platných predpisov.

# **Čl. III**

# **Predmet zmluvy a miesto plnenia zmluvy**

3.1 Predmetom zmluvy je záväzok poskytovateľa vykonávať zimnú údržbu vybraných objektov a priestorov v správe, resp. nájme Bytového podniku mesta Košice, s.r.o. (ďalej už len ako „BPMK, s.r.o.“), počas obdobia 12 mesiacov od dátumu účinnosti zmluvy o poskytovaní služieb, resp. do vyčerpania vysúťaženého finančného limitu. Služby je potrebné vykonávať v súlade s **Prílohou č. 2** zmluvy (Opis predmetu zákazky) podrobne špecifikujúcej všetky objekty, v ktorých sa zimná údržba bude vykonávať, ako aj rozsah prác, ktorých vykonávanie je potrebné v rámci zabezpečenia zimnej údržby a v súlade s **Prílohou č. 1** zmluvy (Cenová ponuka) vrátane dopravy. Poskytovateľ sa zaväzuje vykonávať predmet zmluvy podľa tohto opisu prác v plnom rozsahu. Prílohy tejto zmluvy tvoria jej neoddeliteľnú súčasť.

3.2 Pre vylúčenie akýchkoľvek pochybností sa dňom, kedy je potrebné vykonať zimnú údržbu rozumie deň, keď sneží, keď sú komunikácie vplyvom počasia a poveternostných podmienok celkom alebo sčasti najmä zľadovatelé, pokryté vrstvou snehu, ľadu v rozsahu a stave, ktorý bráni v riadnom a bezpečnom prechode komunikácií bez rizika pošmyknutia. Dňom sa rozumie každý kalendárny deň. Monitorovanie stavu komunikácií zabezpečí poskytovateľ.

**Čl. IV**

**Cena a platobné podmienky**

4.1 Zmluvné strany sa dohodli, že objednávateľ za vykonané činnosti uhradí poskytovateľovi cenu v zmysle cenovej ponuky, ktorá tvorí Prílohu č. 1, ktorá bola stanovená v súlade s pravidlami verejného obstarávania, v súlade so zákonom o cenách č. 18/1996 Z. z. podľa opisu predmetu zákazky, ktorý tvorí Prílohu č. 2 tejto zmluvy. Všetky náklady súvisiace s dodaním predmetu zmluvy vrátane dopravy sú zahrnuté v tejto cene.

4.2 Poskytovateľovi vznikne právo fakturovať cenu za vykonané činnosti mesačne po uplynutí kalendárneho mesiaca, v ktorom bola činnosť vykonaná, na základe súpisu vykonaných prác, potvrdeného objednávateľom do 5 dní od predloženia súpisu.

4.3 Objednávateľ a poskytovateľ sa dohodli, že faktúra je splatná v lehote 60 dní odo dňa jej doručenia objednávateľovi.

4.4 V zmysle § 18 ods. 3 písm. b) ZoVO ceny v rámci zmluvy možno meniť počas jej trvania bez nového verejného obstarávania vtedy, ak hodnota všetkých zmien je nižšia ako 10 % hodnoty pôvodnej zmluvy.

4.5 Všetky zmeny cien musia byť písomne odsúhlasené oboma zmluvnými stranami. V prípade požiadavky na navýšenie ceny zo strany poskytovateľa je objednávateľ oprávnený požadovať od poskytovateľa písomné odôvodnenie žiadosti a dokladovanie požiadavky zmeny cien vrátane poskytnutia účtovných podkladov.

4.6 Príloha č. 1 zároveň predstavuje cenovú ponuku poskytovateľa. Ceny uvedené v tejto prílohe sú bez DPH. K týmto cenám bude pripočítaná DPH v zmysle právnych predpisov, ak poskytovateľ je platcom DPH. Objednávateľ bude platiť za služby na základe cien uvedených v tejto Prílohe č. 1 počas doby trvania tejto zmluvy, maximálne do doby vyčerpania vysúťaženého finančného limitu.

**Čl. V**

**Doba trvania zmluvy**

5.1 Táto zmluva sa uzatvára na dobu určitú, t.j. na **12 mesiacov** odo dňa účinnosti tejto zmluvy alebo do vyčerpania vysúťaženého finančného limitu **...................... EUR bez DPH**, podľa toho ktorá skutočnosť nastane skôr.

5.2 Zmluvný vzťah zaniká:

1. písomnou výpoveďou poskytovateľa z dôvodu, že si objednávateľ ani po predchádzajúcej písomnej výzve nesplnili svoje povinnosti podľa Čl. IV bodu 4.3 tejto zmluvy. Výpovedná lehota je 3-mesačná a začína plynúť prvým dňom nasledujúceho mesiaca od doručenia výpovede objednávateľovi,
2. písomnou dohodou ku dňu uvedenému v tejto dohode,
3. odstúpením objednávateľa od tejto zmluvy v prípade podstatného porušenia tejto zmluvy poskytovateľom.

5.3 Pod podstatným porušením zmluvy sa rozumie: nenastúpenie na výkon prác, resp. nevykonanie dohodnutých prác do stanoveného času uvedeného v zmluve, príp. opakovane neukončené práce v stanovenom čase, opakovane nekvalitne odvedená práca, nevykonanie posypu soľou, alebo inertným materiálom v dôsledku čoho sa príslušná komunikácia stane neschodnou, prípadne neprejazdnou.

**Čl. VI**

**Denník prác**

6.1 Poskytovateľ je povinný denne viesť odo dňa prevzatia pracoviska denník prác, do ktorého bude zapisovať všetky skutočnosti rozhodujúce pre plnenie tejto zmluvy.

6.2 V priebehu pracovného času musí byť denník na pracovisku trvalo prístupný.

6.3 Objednávateľ je oprávnený sledovať obsah denníka a pripájať svoje stanovisko k zápisom v lehote do 3 dní odo dňa zápisu; ak sa v tejto lehote k zápisu poskytovateľ nevyjadrí, má sa za to, že s uvedeným obsahom súhlasí. Objednávateľ je oprávnený do denníka zapisovať taktiež vady zistené pri vykonávaní prác.

6.4 Poverený zamestnanec poskytovateľa pre styk s objednávateľom s právom podpisovať denník je objektový vedúci/a.

6.5 Oprávnenými zamestnancami objednávateľa pre styk s poskytovateľom s právom podpisovať denník sú správcovia jednotlivých objektov.

**Čl. VII**

**Práva a povinnosti zmluvných strán**

7.1 Poskytovateľ sa podľa tejto zmluvy zaväzuje vykonávať všetky práce v rámci zimnej údržby odborne, starostlivo, hospodárne a vykonávať ich plánovite podľa Čl. III tejto zmluvy.

7.2 Objednávateľ je oprávnený kontrolovať poskytovanie služieb. Ak objednávateľ zistí, že poskytovateľ poskytuje služby vadné, je objednávateľ oprávnený požadovať od poskytovateľa odstránenie vád a poskytovateľ je povinný vady bezodkladne odstrániť.

7.3 Pracovníci poskytovateľa sú povinní vykonávať všetky práce podľa pokynov poverenej osoby poskytovateľa a požiadaviek povereného pracovníka objednávateľa. Poskytovateľ je povinný rešpektovať pripomienky objednávateľa na kvalitu vykonávaných prác a v čo najkratšom čase ich realizovať podľa tejto zmluvy.

7.4 Poskytovateľ zabezpečí výber svojich zamestnancov a poverených osôb (v rámci subdodávky) tak, aby mali všetky potrebné školenia z bezpečnosti práce a odborné znalosti podľa vykonávaného druhu vykonávaných prác. Poskytovateľ zodpovedá za to, že zdravotný stav jeho zamestnancov a osôb poverených v subdodávke zodpovedá vykonávacej práci. Poskytovateľ ďalej zodpovedá za to, že sa jeho zamestnanci a osoby poverené v subdodávke v oblasti BOZP a PO budú riadiť platným znením predpisov, a to zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov.

7.5 Poskytovateľ je povinný vady a nedostatky v oblasti BOZP a PO zistené pri výkone svojej činnosti podľa tejto zmluvy, bezodkladne oznámiť objednávateľovi.

7.6 Poskytovateľ zabezpečuje vykonanie všetkých prác prostredníctvom svojich zamestnancov, alebo v rámci subdodávateľských organizácií. Poskytovateľ sa zaväzuje zamestnávať spoľahlivých zamestnancov a zabezpečiť ich kontrolu. Vykonávanie nelegálnej práce je pri plnení povinností poskytovateľa podľa tejto zmluvy zakázané a poskytovateľ je povinný nahradiť objednávateľovi každú škodu, ktorá vznikne z titulu porušenia tohto ustanovenia. Porušenie zákazu nelegálnej práce poskytovateľom je podstatným porušením tejto zmluvy.

7.7 Poskytovateľ je povinný viditeľne označiť miesto prebiehajúcich prác v rámci zabezpečenia zimnej údržby tak, aby v maximálne možnej miere predchádzal nebezpečenstvu úrazu alebo iného poškodenia zdravia zamestnancov príslušného objektu alebo iných tretích osôb; ak by konanie poskytovateľa v súvislosti s poskytovaním služieb a v čase ich poskytovania malo za následok poškodenie zdravia zamestnancov príslušného objektu alebo tretích osôb a títo uplatnia nároky voči objednávateľovi, poskytovateľ odškodní objednávateľa za uspokojenie týchto nárokov v plnej výške.

7.8 Objednávateľ si vyhradzuje právo na zmeny vo výmere plochy určenej pre zimnú údržbu. Zmeny vo výmere objednávateľ oznámi poskytovateľovi písomne alebo emailom, ktorý je uvedený v záhlaví tejto zmluvy. Poskytovateľ sa zaväzuje akceptovať písomne alebo e-mailom oznámené zmeny vo výmere, ktoré budú premietnuté do fakturácie v nasledujúcom fakturačnom období. V prípade, ak objednávateľ do nasledujúceho pracovného dňa neobdrží akceptáciu, má sa za to, že zmeny sú akceptované.

7.9 V prípade, ak nebolo z objektívnych dôvodov možné v rámci ktoréhokoľvek objektu vymedzeného v zmysle Prílohy č. 1 tejto zmluvy vykonať práce zabezpečujúce zimnú údržbu, prípadne vykonať akúkoľvek činnosť, ktorú je poskytovateľ povinný vykonať podľa tejto zmluvy, poskytovateľ je povinný túto skutočnosť písomne oznámiť objednávateľovi a určiť po predchádzajúcej dohode s objednávateľom nový termín. Za písomné oznámenie sa považuje aj oznámenie e-mailom.

**Čl. VIII**

**Sankcie**

8.1 V prípade porušenia podmienok plnenia predmetu tejto zmluvy v zmysle Prílohy č. 2, má objednávateľ nárok na zmluvnú pokutu vo výške 200 EUR za každé jedno takéto porušenie a to aj opakovane.

8.2 V prípade, ak nedôjde k odstráneniu zistenej vady do 3 dní odo dňa zápisu v denníku (Čl. VI bod 6.3 zmluvy), objednávateľ je oprávnený požadovať od poskytovateľa zmluvnú pokutu vo výške 100 EUR za každý deň omeškania s odstránením vady.

8.3 V prípade, že objednávateľ bude v omeškaní s úhradou faktúry, je poskytovateľ oprávnený uplatniť u objednávateľa úrok z omeškania vo výške 0,03 % z dlžnej sumy za každý deň omeškania.

**Čl. IX**

**Zodpovednosť a náhrada za škodu**

9.1 Zmluvná strana, ktorá poruší svoju povinnosť zo záväzkového vzťahu, je povinná nahradiť škodu tým spôsobenú druhej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť. Poskytovateľ zodpovedá v plnom rozsahu za škody, ktoré vzniknú v dôsledku nekvalitného vykonávania činností.

9.2 Poskytovateľ zodpovedá za škodu spôsobenú vlastným zavinením počas svojich pracovných postupov alebo pri odstraňovaní vád v rámci zodpovednosti za vady alebo záruky, ako aj škodu spôsobenú tými, ktorých použil na realizáciu služby.

9.3 Uplatnením zmluvnej pokuty nie je dotknuté právo na náhradu škody v plnej výške.

9.4 Dodávateľ zodpovedá za všetky škody spôsobené neplnením povinností mu udelených zmluvou.

**Čl. X**

**Záverečné ustanovenia**

10.1 Zmluva nadobúda **platnosť** dňom jej podpísania obidvoma zmluvnými stranami a **účinnosť** v zmysle ust. § 47a ods. 1 zákona č. 40/1964 Zb. Občiansky zákonník v znení neskorších predpisov, dňom nasledujúcim po dni jej zverejnenia v Centrálnom registri zmlúv (crz.gov.sk).

10.2 Akékoľvek zmeny tejto zmluvy vyžadujú písomnú formu dodatkov k tejto zmluve a súhlas obidvoch zmluvných strán. Táto zmluva môže byť menená len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.

10.3 Právne vzťahy vyplývajúce z tejto zmluvy a neupravené v tejto zmluve sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov.

10.4 V prípade sporného chápania tejto zmluvy sa obidve zmluvné strany budú snažiť predovšetkým o dohodu v dobrom. Pokiaľ sa zmluvné strany nedohodnú v dobrom, budú sa snažiť dosiahnuť súdny zmier. Akékoľvek spory, rozpory alebo nároky vyplývajúce z tejto zmluvy alebo s ňou súvisiace, sa budú riešiť obchodným súdom miestne príslušným sídlu objednávateľa.

10.5 Písomnosti týkajúce sa vzniku, zmeny alebo zániku zmluvného vzťahu založeného touto zmluvou alebo skutočnosti z tohto vzťahu vyplývajúcich si zmluvné strany doručujú poštou ako doporučenú zásielku. Povinnosť doručujúcej strany doručiť písomnosti sa splní len čo adresát písomnosť prevezme alebo čo ju pošta vrátila doručujúcej zmluvnej strane ako nedoručiteľnú alebo ak doručenie písomnosti bolo zmarené konaním alebo opomenutím adresáta. Účinky doručenia nastanú aj vtedy, ak adresát prijatie písomnosti odmietne. Za prijatú sa považujú tiež písomnosti, ktoré druhá zmluvná strana odmietla prevziať. V prípade, ak je s obsahom písomnosti spojené prerušenie/nezačatie plynutia lehoty podľa tejto zmluvy, tak pre prerušenie/nezačatie plynutia lehoty je rozhodný dátum podania písomnosti na pošte. V prípade zmeny adresy, ktorá je uvedená v záhlaví, je zmluvná strana povinná o tom bezodkladne písomne informovať druhú stranu.

10.6 Zmluvné strany zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

10.7 Táto zmluva sa vyhotovuje v **štyroch /4/** rovnopisoch, z toho **dva /2/** rovnopisy obdrží objednávateľ a **dva /2/** rovnopisy obdrží poskytovateľ.

10.8 Neoddeliteľnou súčasťou tejto zmluvy je:

 **Príloha č. 1 – Cenová ponuka**

 **Príloha č. 2 – Opis predmetu zákazky**

V Košiciach, dňa: V ............................, dňa:

Za objednávateľa: Za poskytovateľa:

................................................................... ....................................................................

 **Bytový podnik mesta Košice, s.r.o.**

 Ing. Peter Vrábel, PhD. – konateľ